কূটনৈতিক সূত্র জানাচ্ছে, একটা বিষয় স্পষ্ট যে, দেশের পশ্চিমা উন্নয়ন সহযোগী মিত্র রাষ্ট্রগুলো এ দেশে অংশগ্রহণমূলক নির্বাচন চায়। এ ব্যাপারে পশ্চিমা দেশগুলোর অবস্থান সে দেশের রাষ্ট্রদূত ও হাইকমিশনার এবং সাম্প্রতিক সময়ে বাংলাদেশ সফরে আসা বিভিন্ন পর্যায়ের প্রতিনিধিরা প্রকাশ্যেই তুলে ধরেছেন। তবে বাংলাদেশে শেষ পর্যন্ত আগামী জাতীয় নির্বাচন কতটা অংশগ্রহণমূলক হবে, তা নিয়ে পশ্চিমা দেশগুলোর সংশয় এখনও কাটেনি। এ কারণেই নির্বাচনকেন্দ্রিক পরিস্থিতি যথেষ্ট গুরুত্বের সঙ্গে পর্যবেক্ষণ করছে পশ্চিমা প্রভাবশালী দেশগুলো।